Diari Oficial de la Generalitat Valenciana


Sumari del DOGV 8356, del 07-08-2018 (2018/7840)

RESOLUCIÓ de 23 de juliol de 2018, del Rectorat, per la qual es publica la modificació la relació de llocs de treball del personal d'administració i serveis.
-------------------------------------------------------------------------------------------------------------------------------------------------------------

### Dades del document

Número de DOGV
:   8356

Data del DOGV
:   07-08-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/7840


Data del document
:   23-07-2018

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I
    * concurs administratiu

RESOLUCIÓ de 23 de juliol de 2018, del Rectorat, per la qual es publica la modificació la relació de llocs de treball del personal d'administració i serveis. [2018/7840]  
Vist que el Consell de Govern de la Universitat Jaume I, en la sessió celebrada el dia 25 de juny de 2018, va aprovar la proposta de modificació de la relació de llocs de treball del PAS, fent ús de la competència prevista en l'article 45.17 dels Estatuts de la Universitat Jaume I, aprovats pel Decret 116/2010, de 24 agost, del Consell de la Generalitat.  
  
Vist que, d'acord amb el que preveu l'article 3.f de la Llei 2/2003, de 28 de gener, de la Generalitat, de consells socials de les universitats públiques valencianes, el Consell Social de la Universitat Jaume I, en la reunió del 26 de juny de 2018, va aprovar per unanimitat, a proposta del Consell de Govern, la modificació d'aquesta relació de llocs de treball.  
  
Els efectes econòmics i administratius de la present modificació seran de cessament en la situació actual amb data 31 d'agost i de nova adscripció amb data 1 de setembre de 2018.  
Per això, i en compliment del que disposa l'article 43.2 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, aquest Rectorat, fent ús de les competències que té atribuïdes per l'article 70.1.u dels Estatuts de la Universitat Jaume I, resolc:  
Publicar la modificació de la relació de llocs de treball del personal d'administració i serveis de la Universitat Jaume I, que s'assenyala en l'annex, aprovada pel Consell Social, a proposta del Consell de Govern de la Universitat Jaume I.  
Contra aquesta resolució, que posa fi a la via administrativa, les persones interessades poden interposar recurs contenciós administratiu, davant del Jutjat del Contenciós Administratiu de Castelló, d'acord amb els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptadors des de l'endemà de la publicació.  
No obstant això, es pot interposar recurs de reposició davant de la rectora en el termini d'un mes, comptador a partir de l'endemà de la seua publicació; en aquest cas no es pot interposar el recurs contenciós administratiu mencionat en el paràgraf anterior mentre no recaiga una resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana 23 de juliol de 2018.- La rectora: Eva Alcón Soler.